Document ID: 32006R0605

KOMISSION ASETUS (EY) N:o 605/2006,
annettu 19 päivänä huhtikuuta 2006,
tiettyjen luonnonvaraisten eläin- ja kasvilajien yksilöiden yhteisöön tuonnin kieltämisestä toistaiseksi annetun komission asetuksen (EY) N:o 349/2003 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97 (1) ja erityisesti sen 19 artiklan 2 kohdan,
on kuullut tieteellistä tarkasteluryhmää,
sekä katsoo seuraavaa:
(1)
Komissio voi asetuksen (EY) N:o 338/97 4 artiklan 6 kohdan nojalla rajoittaa tiettyjen lajien tuontia yhteisöön kyseisen kohdan a-d alakohdassa säädetyin edellytyksin. Lisäksi luonnonvaraisten eläinten ja kasvien suojelemisesta niiden kauppaa sääntelemällä annetun neuvoston asetuksen (EY) N:o 338/97 soveltamista koskevista yksityiskohtaisista säännöistä 30 päivänä elokuuta 2001 annetussa komission asetuksessa (EY) N:o 1808/2001 (2) säädetään kyseisten rajoitusten täytäntöönpanotoimenpiteistä.
(2)
Luettelo lajeista, joiden tuonti yhteisöön on kielletty toistaiseksi, on viimeksi vahvistettu tiettyjen luonnonvaraisten eläin- ja kasvilajien yksilöiden yhteisöön tuonnin kieltämisestä toistaiseksi 25 päivänä helmikuuta 2003 annetussa komission asetuksessa (EY) N:o 349/2003 (3).
(3)
Viimeaikaisten tietojen perusteella tieteellinen tarkasteluryhmä on todennut, että tiettyjen neuvoston asetuksen (EY) N:o 338/97 liitteessä A ja B lueteltujen lajien suojelun taso on vakavasti uhattuna, mikäli niiden tuontia tietyistä maista yhteisöön ei kielletä toistaiseksi. Tämän vuoksi olisi kiellettävä toistaiseksi seuraavien lajien tuonti yhteisöön: Ursus thibetanus Venäjän federaatiosta; Cryptoprocta ferox, Scaphiophryne gottlebei, Euphorbia banae ja E. kondoi Madagaskarista; Panthera leo Etiopiasta; Balaeniceps rex, Grus carunculatus ja Chamaeleo fuelleborni Tansanian yhdistyneestä tasavallasta; Poicephalus gulielmi Kongosta; Accipiter melanoleucus, A. ovampensis, Aviceda cuculoides, Hieraaetus ayresii, H. spilogaster, Macheiramphus alcinus, Spizaetus africanus, Urotriorchis macrourus, Falco chicquera, Asio capensis, Bubo lacteus, B. poensis, Glaucidium perlatum, Scotopelia peli ja Python regius Guineasta; Sagittarius serpentarius ja Varanus exanthematicus Togosta; Agapornis pullarius Kongon demokraattisesta tasavallasta; Cuora galbinifrons Kiinasta; Heosemys spinosa, Leucocephalon yuwonoi, Siebenrockiella crassicollis, Liasis fuscus, Euphyllia cristata, E. divisa, E. fimbriata, Hydnophora microconos ja Scolymia vitiensis Indonesiasta; Geochelone pardalis Ugandasta ja Sambiasta; Uromastyx geyri Malista ja Nigerista; Cordylus mossambicus, C. vittifer, Tridacna maxima ja T. squamosa Mosambikista; Dendrobates pumilio Nicaraguasta; Hippopus hippopus Vanuatusta; Hippopus hippopus, Tridacna gigas ja T. maxima Tongasta ja Vietnamista; Tridacna crocea, T. derasa, T. maxima ja T. squamosa Fidžiltä ja Vanuatusta; Tridacna crocea Tongasta; Tridacna maxima Mikronesian liittovaltiosta ja Marshallin saarilta; Tridacna tevoroa Tongasta ja Catalaphyllia jardinei Salomonsaarilta.
(4)
Tieteellinen tarkasteluryhmä on myös päätellyt, että tuoreimpien käytettävissä olevien tietojen perusteella ei ole enää tarpeen kieltää seuraavien lajien tuontia yhteisöön: Galago senegalensis Djiboutista; Galagoides demidoff Keniasta and Senegalista; Callithrix argentata Paraguaysta; Saguinus labiatus Kolumbiasta; Callicebus torquatus Ecuadorista; Cebus albifrons Guyanasta; Cebus capucinus ja Aratinga solstitialis Venezuelasta; Cebus olivaceus Perusta; Allenopithecus nigroviridis kaikista niistä valtioista, joilla lajia esiintyy; Colobus guereza Päiväntasaajan Guineasta; Lophocebus albigena Keniasta; Papio hamadryas ja Hippopotamus amphibius Liberiasta; Cynogale bennettii Singaporesta; Ara ararauna Trinidadista ja Tobagosta; Neophema splendida Australiasta; Poicephalus gulielmi Kongon demokraattisesta tasavallasta; Geochelone chilensis, Homopus areolatus, H. boulengeri, H. femoralis, H. signatus, Kinixys natalensis ja Psammobates spp. kaikista niistä valtioista, joissa lajia esiintyy; Geochelone denticulata kaikista niistä valtioista, joilla lajia esiintyy, Boliviaa ja Ecuadoria lukuun ottamatta; Geochelone elegans kaikista niistä valtioista, joilla lajia esiintyy, Pakistania lukuun ottamatta; Kinixys belliana kaikista niistä valtioista, joilla lajia esiintyy, Mosambikiä ja Beniniä lukuun ottamatta; Kinixys erosa kaikista niistä valtioista, joilla lajia esiintyy, Togoa lukuun ottamatta; Kinixys homeana kaikista niistä valtioista, joissa lajia esiintyy, Beniniä lukuun ottamatta; Manouria emys kaikista niistä valtioista, joilla lajia esiintyy, Bangladeshia, Intiaa, Indonesiaa, Myanmaria ja Thaimaata lukuun ottamatta; Testudo horsfieldii kaikista niistä valtioista, joilla lajia esiintyy, lukuun ottamatta Kiinaa, Pakistania ja Kazakstania; Manouria impressa kaikista niistä valtioista, joilla lajia esiintyy, Vietnamia lukuun ottamatta; Phelsuma cepediana ja P. trilineata Madagaskarilta; Phelsuma edwardnewtonii Mauritiukselta; Varanus albigularis Lesothosta; Varanus rudicollis Filippiineiltä; Ptyas mucosus Indonesiasta ja Dactylorhiza incarnata Norjasta.
(5)
Asetuksessa (EY) N:o 338/97, sellaisena kuin se on viimeksi muutettuna asetuksella (EY) N:o 1332/2005, säädetään muun muassa lajien Cacatua sulphurea ja Pyxis arachnoides siirtämisestä liitteestä B liitteeseen A sekä lajin Agapornis roseicollis poistamisesta liitteistä, ja näin ollen näiden lajien tuontia ei enää tulisi kieltää.
(6)
Kaikkien niiden lajien alkuperämaita, joita tässä asetuksessa säädettävät uudet yhteisöön tuontia koskevat rajoitukset koskevat, on kuultu asiasta.
(7)
Asetuksen (EY) N:o 349/2003 liitettä olisi näin ollen muutettava vastaavasti, ja selkeyden vuoksi se olisi korvattava.
(8)
Tässä asetuksessa säädetyt toimenpiteet ovat luonnonvaraisen eläimistön ja kasviston kauppaa käsittelevän komitean lausunnon mukaisia,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 349/2003 liite tämän asetuksen liitteellä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä huhtikuuta 2006.

Labels: 3
20